**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ՀՈՒԼԻՍԻ 1 -Ի N 1087-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |  |
| --- | --- | --- |
| 1․Պետական գույքի կառավարման կոմիտե | | 01․06․2022թ. |
| N ԳՍ//13898-2022 |
| «Հայաստանի Հանրապետության կառավարության 2021 թվականի հուլիսի 1 -ի N 1087-Ն որոշման մեջ փոփոխություն կատարելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) վերաբերյալ առաջարկում ենք Նախագծի նախաբանում «Նորմատիվ իրավական ակտերի մասին» ՀՀ օրենքի 34-րդ հոդվածին կատարված հղումը փոխարինել 33-րդ հոդվածի 1-ին մասի 4-րդ կետին հղմամբ։ | Ընդունվել է |  |
| 2. ՀՀ ֆինանսների նախարարություն | | 06.06.2022թ. |
| N 01/8-1/10213-2022 |
| «Հայաստանի Հանրապետության կառավարության 2021 թվականի հուլիսի 1-ի N 1087-Ն որոշման մեջ փոփոխություն կատարելու մասին» ՀՀ կառավարության որոշման նախագծի վերաբերյալ առաջարկություններ չունենք: | Ընդունվել է |  |
| 3. ՀՀ արդարադատության նախարարություն | | 14.07.2022թ. |
| N 01/27.1/30650-2022 |
| ՊԵՏԱԿԱՆ ՓՈՐՁԱԳԻՏԱԿԱՆ ԵԶՐԱԿԱՑՈՒԹՅՈՒՆ  «Հայաստանի Հանրապետության կառավարության 2021 թվականի հուլիսի 1-ի N 1087-Ն որոշման մեջ փոփոխություն կատարելու մասին» Հայաստանի Հանրապետության կառավարության որոշման նախագծով (այսուհետ՝ Նախագիծ) նախատեսվում է ուժը կորցրած ճանաչել տվյալ որոշման 7-րդ կետը:  Հայաստանի Հանրապետության կառավարության 2021 թվականի հուլիսի 1-ի N 1087-Ն որոշման (այսուհետ՝ Որոշում) 7-րդ կետի համաձայն՝ պետական գույքի կառավարման կոմիտեի նախագահին հանձնարարական է տրվում սույն որոշումն ուժի մեջ մտնելուց հետո երկամսյա ժամկետում «Գյուղատնտեսական հետազոտությունների և հավաստագրման կենտրոն» պետական ոչ առևտրային կազմակերպության հետ կնքված անհատույց (անժամկետ) օգտագործման իրավունքով հատկացված՝ Հայաստանի Հանրապետության Շիրակի մարզի Աշոցքի գյուղական համայնքում` 22 հեկտար, Հայաստանի Հանրապետության Գեղարքունիքի մարզի Վարդենիկի գյուղական համայնքում՝ 30 հեկտար, Գավառի գյուղական համայնքում՝ 1.5 հեկտար, Հայաստանի Հանրապետության Սյունիքի մարզի Շաքիի գյուղական համայնքում՝ 15 հեկտար, Հայաստանի Հանրապետության Արագածոտնի մարզի Արտենիի գյուղական համայնքում՝ 2.7 հեկտար, Քուչակի գյուղական համայնքում` 8 հեկտար հողատարածքների պայմանագրերում կատարել փոփոխություններ՝ դրանցում նախատեսելով, որ պայմանագրերի փոփոխությունների նոտարական վավերացման և ծագող գույքային իրավունքների պետական գրանցման ծախսերը ենթակա են իրականացման «Գյուղատնտեսական հետազոտությունների և հավաստագրման կենտրոն» պետական ոչ առևտրային կազմակերպության միջոցների հաշվին։  Նախագծին կից ներկայացված հիմնավորման (այսուհետ՝ Հիմնավորում) համաձայն՝ Նախագծի ընդունման անհրաժեշտությունը պայմանավորված է Որոշման 7-րդ կետի կատարման անհնարինությամբ և տարածքների օգտագործման արդյունավետության բարձրացման անհրաժեշտությամբ: Նախագծի 7-րդ կետի ուժը կորցրած ճանաչելու հանգամանքը պայմանավորված է նաև «Գյուղատնտեսական հետազոտությունների և հավաստագրման կենտրոն» պետական ոչ առևտրային կազմակերպությանը (այսուհետ՝ Կազմակերպություն) Հայաստանի Հանրապետության մարզերում անհատույց հատկացված հողատարածքների իրավական կարգավիճակով։ Հետևաբար, Կազմակերպությունը, անհատույց հատկացված հողատարածքների վերաբերյալ Հայաստանի Հանրապետության մարզերի համայնքների հետ նախկինում կնքված պայմանագրերում կկատարի համապատասխան փոփոխություններ՝ կապված Կազմակերպության անվանափոխման հետ:  Այս առումով, անհասկանալի է, թե ինչու է պետական գույքի կառավարման կոմիտեի նախագահի և Կազմակերպության միջև արդեն իսկ կնքված պայմանագրում փոփոխություններ կատարելու մասին պետական գույքի կառավարման կոմիտեի նախագահին տրված հանձնարարականի կատարումը անհնարին կամ ինչպես է Որոշման 7-րդ կետն ուժը կորցրած ճանաչելը պայմանավորվում տարածքների օգտագործման արդյունավետության բարձրացման հետ: Ինչպես նաև, Հիմնավորման մեջ խոսք է գնում համայնքների հետ նախկինում կնքված պայմանագրերում փոփոխություններ կատարելու մասին, մինչդեռ Որոշման 7-րդ կետի կարգավորման առարկան այլ է:  Հետևաբար, Հիմնավորումն անհրաժեշտ է լրամշակել և ներկայացնել «Նորմատիվ իրավական ակտերի մասին» օրենքի 6-րդ հոդվածի 5-րդ մասին համապատասխան, այն է՝ փորձաքննության ներկայացվող նորմատիվ իրավական ակտին, առկա իրավիճակը (եթե կիրառելի է), կարգավորման նպատակները կցվող հիմնավորման մեջ շարադրվում են կարգավորման ենթակա ոլորտի կամ խնդրի սահմանումը, ակնկալվող արդյունքը, ակտի նորմատիվ բնույթի հիմնավորվածությունը: | Մասամբ է ընդունվել | «Գյուղատնտեսական հետազոտությունների և հավաստագրման կենտրոն» պետական ոչ առևտրային կազմակերպությանը (այսուհետ՝ Կազմակերպություն) Հայաստանի Հանրապետության մարզերում անհատույց հատկացված հողատարածքների իրավական կարգավիճակին հղում կատարելով, ի նկատի է առնվել այն հանգամանքը, որ ՀՀ մարզերում Կազմակերպությանը անհատույց հատկացված հողատարածքները սեփականության իրավունքով պատկանում են ՀՀ մարզերի համայնքներին և որևէ առնչնություն չունեն պետական գույքի կառավարման կոմիտեի հետ։  Ներկայացված Հիմնավորմամբ նշվել է, որ Նախագծի 7-րդ կետի ուժը կորցրած ճանաչելու հանգամանքը պայմանավորված է՝ Կազմակերպությանը ՀՀ մարզերում անհատույց հատկացված հողատարածքների իրավական կարգավիճակով։  Հետևաբար, Կազմակերպությունը, անհատույց հատկացված հողատարածքների վերաբերյալ ՀՀ մարզերի համայնքների հետ նախկինում կնքված պայմանագրերում պետք է կատարի համապատասխան փոփոխություններ՝ կապված Կազմակերպության անվանափոխման հետ:  Հողատարածքի վերաբերյալ իրավական կարգավիճակ ասելով, ակնհայտ է՝ հողատարածքի իրավական պատկանելիության հիմքը:  «Նախագծի 7-րդ կետի ուժը կորցրած ճանաչելու հանգամանքը պայմանավորված է նաև նրանով, որ Կազմակերպությունը կնքել է պայմանագրեր համայնքների հետ և ոչ թե պետական գույքի կառավարման կոմիտեի հետ: Ակնհայտ է, որ  այդ հողատարածքները պետական գույքի կառավարման կոմիտեի ենթակայության օբյեկտ չեն հանդիսանում, , այլ հանդիսանում են համայնքի սեփականությունը:  Հետևապես, հողատարածքների իրավական ճիշտ ձևակերպումից հետո կազմակերպությանը հնարավորություն կընձեռվի հատկացված հողատարածքներում փորձարկումների, փորձաքննությունների գործառույթներ իրականացնելով, դրանով իսկ բարձրացնել տարածքների օգտագործման արդյունավետությունը: |
| 4.Վարչապետի աշխատակազմի ֆինանսատնտեսագիտական վարչություն |  | 07․10․2022թ․ |
|  | N 02/16.20/31650-2022 |
| ԵԶՐԱԿԱՑՈՒԹՅՈՒՆ  Հայաստանի Հանրապետության կառավարության 2021 թվականի հուլիսի 1-ի N 1087-Ն որոշման (այսուհետ՝ Որոշում) 7-րդ կետի համաձայն՝ պետական գույքի կառավարման կոմիտեի նախագահին հանձնարարական է տրվել սույն որոշումն ուժի մեջ մտնելուց հետո երկամսյա ժամկետում «Գյուղատնտեսական հետազոտությունների և հավաստագրման կենտրոն» պետական ոչ առևտրային կազմակերպության հետ կնքված անհատույց (անժամկետ) օգտագործման իրավունքով հատկացված՝ Հայաստանի Հանրապետության Շիրակի մարզի Աշոցքի գյուղական համայնքում` 22 հեկտար, Հայաստանի Հանրապետության Գեղարքունիքի մարզի Վարդենիկի գյուղական համայնքում՝ 30 հեկտար, Գավառի գյուղական համայնքում՝ 1.5 հեկտար, Հայաստանի Հանրապետության Սյունիքի մարզի Շաքիի գյուղական համայնքում՝ 15 հեկտար, Հայաստանի Հանրապետության Արագածոտնի մարզի Արտենիի գյուղական համայնքում՝ 2.7 հեկտար, Քուչակի գյուղական համայնքում` 8 հեկտար հողատարածքների պայմանագրերում կատարել փոփոխություններ՝ դրանցում նախատեսելով, որ պայմանագրերի փոփոխությունների նոտարական վավերացման և ծագող գույքային իրավունքների պետական գրանցման ծախսերը ենթակա են իրականացման «Գյուղատնտեսական հետազոտությունների և հավաստագրման կենտրոն» պետական ոչ առևտրային կազմակերպության միջոցների հաշվին։  Համաձայն Նախագծի հիմնավորման՝ Նախագծի ընդունման անհրաժեշտությունը պայմանավորված է Որոշման 7-րդ կետի կատարման անհնարինությամբ և տարածքների օգտագործման արդյունավետության բարձրացման անհրաժեշտությամբ:  Միաժամանակ հաշվի առնելով այն հանգամանքը, որ սույն որոշումն ընդունվել է դեռևս 2021 թվականի հուլիսի 1-ին, իսկ որոշման 7-րդ կետով սահմանվել է՝ 2-ամսյա ժամկետ համապատասխան գործողություններ իրականացնելու համար, հետևաբար խնդրում եմ լրացուցիչ հիմնավորել՝   1. ինչ խնդիրներ են ի հայտ եկել և ինչու՞ է առաջարկությունը մեկ տարի հետո ներկայացվել. 2. սույն կետի կատարման անհնարինության պատճառները, ինչպես նաև հստակեցնել այն փաստը, թե որոշման ընդունումը ինչպե՞ս է նպաստելու տարածքների նպատակային օգտագործման և դրանց արդյունավետության բարձրացմանը: | Մասամբ է ընդունվել | «Հայաստանի Հանրապետության կառավարության 2021 թվականի հուլիսի 1 -ի N 1087-Ն որոշման (այսուհետ՝ Որոշում) պահանջների կատարման ընթացքում ի հայտ են եկել հանգամանքներ, որոնք անհնարին են դարձրել 7-րդ կետի պահանջների իրականացմանը, մասնավորապես՝ Պետական գույքի կառավարման կոմիտեն (այսուհետ՝ Կոմիտե) չհամարվելով անհատույց օգտագործման պայմանագրի կողմ նշված Որոշան մեջ ակնարկվող հողատարածքների սեփականության իրավունքի նկատմամբ՝ չէր կարող կնքել, վերակնքել կամ փոփոխություններ կատարել անհատույց օգտագործման պայմանագրերի մեջ, քանի որ հողատարածքները սեփականության իրավունքով պատկանում էին համապատասխան համայնքներին։  Որոշման 7-րդ կետի պահանջների կատարմանը ընթացքում են ի հայտ են եկել նաև այլ խոչընդոտող հանգամանքներ, մասնավորապես՝ որոշ համայնքներում հատկացված հողատարածքների մի մասը օտարվել և համայնքի որոշմամբ հատկացվել են համայնքի բնակիչներին, որոշ հողատարածքների համար էլ բացակայել են սեփականության իրավունքի վկայականներն և անհատույց օգտագործման պայմանագրերը։  Անցողիկ տարվա ընթացքում բացակայող փաստաթղթերի հայտնաբերման, իրավական հիմքերը պարզելու նպատակով պարբերաբար իրականացվել են բազմաթիվ հարցումներ, փոխադարձ նամակագրություններ համայնքների և մի շարք այլ շահագրգիռ կազմակերպություններ հետ։  Ինչ վերաբերվում է հողատարածքների հետագա նպատակային օգտագործման և դրանց արդյունավետության բարձրացմանը, ապա անհրաժեշտ ենք համարում հաշվի առնելով Հայաստանի Հանրապետությունում առկա թվով իննը բնակլիմայական պայմանները, յուրաքանչյուր համայնքում առանձնացնել մինչև 0.5 հեկտար չափով հողատարածք և հատկացնել կազմակերպությանը՝ հետագա փորձարարություններ կատարելու նպատակով, իսկ մնացյալ հողատարածքները անհատույց, անժամկետ օգտագործման իրավունքով հատկացնել Նախարարության ենթակա կազմակերպություններին՝ մասնավորապես **«**Երկրագործության գիտական կենտրոն» և «Գյումրիի սելեկցիոն կայան» փակ բաժնետիրական ընկերություններին վերջինների կողմից կանոնադրական գործառույթներ իրականացնելու նպատակով։ |